**Molėtų rajono savivaldybės taryba**

**SPRENDIMAS**

**DĖL Molėtų rajono savivaldybės sutikimo subnuomoti žemės sklypo, esančio Ąžuolų g. 8, molėtuose, dalį**

2024 m. sausio 25 d. Nr. B1-12

Molėtai

Vadovaudamasi Lietuvos Respublikos civilinio kodekso 6.553 straipsnio 1 dalimi, Lietuvos Respublikos vietos savivaldos įstatymo 6 straipsnio 3 dalimi, 15 straipsnio 2 dalies 19 punktu, 4 dalimi, 16 straipsnio 1 dalimi, Lietuvos Respublikos žemės įstatymo 14 straipsnio 2 dalimi, 18 straipsnio 1 dalimi, Molėtų rajono savivaldybei nuosavybės teise priklausančių naujų žemės sklypų nuomos aukciono būdu ir aukcionų rengimo tvarkos aprašu, patvirtintu Molėtų rajono savivaldybės tarybos 2020 m. spalio 29 d. sprendimu Nr. B1-279 ,,Dėl Molėtų rajono savivaldybei nuosavybės teise priklausančių naujų žemės sklypų nuomos aukciono būdu ir aukcionų rengimo tvarkos aprašo patvirtinimo“, atsižvelgdama į uždarosios akcinės bendrovės „Gerugnė“ 2024 m. sausio 12 d. raštą,

Molėtų rajono savivaldybės taryba n u s p r e n d ž i a:

Sutikti, kad Savivaldybei nuosavybės teise priklausančio žemės sklypo (unikalus Nr. 6252-0005-0027; kadastro Nr. 6252/0005:27), esančio Molėtuose, Ąžuolų g. 8, nuomininkas UAB „Gerugnė“ subnuomotų 0,0325 ha žemės sklypo plotą pagal Molėtų rajono savivaldybės žemės nuomos 2020 m. rugsėjo 18 d. sutartyje Nr. T5-10 nustatytus reikalavimus ir sąlygas.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika